100 de femei (BBC)

100 de femei (în engleză 100 Women) este o serie cu formate multiple înființată de BBC în 2013. Seria anuală examinează rolul femeilor în secolul al XXI-lea și a inclus de-a lungul timpului evenimente organizate la Londra și Mexic. Structura listei constă în inițierea unui „sezon internațional dedicat de BBC femeilor”, care durează trei săptămâni și cuprinde transmisiuni, reportaje online, dezbateri și artciole de presă pe tema femeilor. Femeile din întreaga lume sunt încurajate să participe prin intermediul rețelelor sociale și să comenteze lista, precum și la interviurile și dezbaterile care urmează după publicarea listei.
După violul în grup din Delhi din 2012, inspectorul BBC Liliane Landor, editorul BBC Fiona Crack, împreună cu alți jurnaliști, au fost inspirate să creeze o serie axată pe problemele și realizările femeilor în societatea contemporană. Ele au simțit că multe dintre problemele cu care se confruntă femeile nu au fost suficient documentate și analizate în profunzime, iar în martie 2013, BBC a primit „un flux de feedback din partea ascultătorilor”, potrivit căruia corporația ar trebui să ofere mai mult „conținut realizat de și despre femei".
BBC a lansat această serie în 2013 pentru a aborda subreprezentarea femeilor în mass-media. Femeile care aveau să participe la primul program au fost alese prin sondaj în 26 de servicii lingvistice diferite. Întregul proces s-a desfășurat pe parcursul unei luni și a culminat cu o conferință organizată pe 25 octombrie, în cadrul căreia 100 de femei din întreaga lume au discutat despre problemele pe care le împărtășeau. Au fost dezbătute o gamă largă de subiecte, de la provocările legate de locurile de muncă, feminism, până la maternitate și religie, pentru a examina atât provocările culturale, cât și cele sociale cu care se confruntă femeile în viața de zi cu zi.
De atunci, seria a acoperit multe subiecte, inclusiv educație, asistență medicală, salarizare egală, mutilare genitală, violență domestică și abuz sexual și încearcă să ofere femeilor o platformă unde să poată discuta strategii viabile pentru a îmbunătăți lumea și a elimina sexismul. Femeile incluse pe listă sunt din întreaga lume și își desfășoară activitatea în diverse domenii. Sunt incluse femei deja celebre, dar și persoane mai puțin cunoscute.
Lista din 2024 a fost publicată pe 3 decembrie și a inclus femei care se confruntă cu diverse conflicte și crize umanitare. Lista a fost împărțită în cinci categorii, printre care și Pionierii climatici.
Lista 2023 a fost publicată pe 21 noiembrie și a inclus 21 de femei implicate în schimbările climatice. Printre laureate s-au numărat jucătoarele de cricket indian Harmanpreet Kaur, Aitana Bonmatí, Michelle Obama, Amal Clooney, Timnit Gebru, Trần Gấm și Huda Kattan. Lista a fost împărțită în patru categorii: Cultură și Educație, Divertisment și Sport, Politică și Advocacy și Știință, Sănătate și Tehnologie, 28 dintre laureate fiind numite pionieri climatici.
Lista anului 2022 a fost publicată pe 6 decembrie. Femeile incluse în acest an au fost Olena Zelenska din Ucraina, Nana Darkoa Sekyiamah, cântăreața Billie Eilish, Priyanka Chopra Jonas, Selma Blair, Lina Abu Akleh, Alla Pugaciova, Elnaz Rekabi și Yulimar Rojas. Lista a fost împărțită în patru categorii: Cultură și Sport, Activism și Advocacy, Politică și Educație și Sănătate și Știință.
Lista anului 2021 a fost publicată pe 7 decembrie, cu accent special pe Afganistan. Cuvântul cheie al anului a fost resetare, cu referire la femeile care au contribuit la „a reinventa societatea, cultura și lumea noastră”. Lista a fost împărțită în patru categorii: Cultură și Educație, Divertisment și Sport, Politică și Activism și Știință și Sănătate, jumătate din totalul laureateor fiind afgane.
Ca măsură de sigurnață pentru laureate, în multe cazuri nu s-a folosit numele real al acestora; laureatele cu pseudonim sunt marcate cu un asterisc în tabelul de mai jos.
Lista din 2020 a fost descrisă ca „diferită” înainte de programarea pentru a fi anunțată pe 24 noiembrie 2020, dar a fost lansată cu o zi înainte. Un nume de pe listă a fost lăsat gol ca tribut adus nenumăratelor femei din întreaga lume care au făcut sacrificii pentru a-i ajuta pe alții. Lista a fost împărțită în patru categorii: Cunoaștere, Leadership, Creativitate și Identitate.
Lista anului 2019 a fost anunțată pe 16 octombrie 2019. Lista candidatelor a fost aleasă dintre cele nominalizate de diferitele echipe lingvistice ale BBC folosind tema anului 2020, care a fost „Viitorul feminin”. Lista a fost împărțită în șase categorii: Pământ, Cunoaștere, Leadership, Creativitate, Sport și Identitate.
Lista anului 2018 a fost anunțată în noiembrie 2018. Pe listă se afla și cel de-al 27-lea prim-ministru australian Julia Gillard, Stacey Cunningham care conduce Bursa de Valori din New York și Shaparak Shajarizadeh care a contestat legea iraniană prin care femeile sunt obligate să poarte hijab.
În 2017, femeile de pe listă au făcut parte dintr-o Provocare pentru 100 de femei, abordând unele dintre cele mai mari probleme cu care se confruntă femeile din întreaga lume. Reunindu-se în patru echipe, femeile și-au împărtășit experiențele și au creat modalități inovatoare de a le aborda:
Tema anului 2016 a fost Sfidarea. O parte a festivalului dedicat acestui eveniment în 2016 a avut loc în Ciudat de Mexico. Evenimentul principal a avut loc la Palacio de Bellas Artes, unde au cântat live artiști precum Julieta Venegas, Ángela Aguilar, Ali Gua Gua, Elis Paprika, Sofía Niño de Rivera, Ximena Sariñana și Alexis De Anda. Evenimentul a cuprins și dezbateri cu jurnalistele Carmen Aristegui și Denise Dresser. Lista din 2016 a fost publicată în ordine alfabetică, dar împărțită pe categorii în Creativ, Sfidător, Influent, Pionier și Rezilient, cu 20 de femei incluse în fiecare categorie.
Lista anului 2015 a fost alcătuită din multe nume internaționale notabile, precum și din femei necunoscute, dar care reprezentau probleme cu care se confruntă femeile. În acest an, lista s-a concentrat pe octogenarele care împărtășesc lecții de viață; regizoare de filme despre „fete de treabă”; asistente medicale; cinci femei de profil; 30 de antreprenori sub 30 de ani.
Femeile din 2015 proveneau din 51 de țări și nu reprezentau neapărat modele standard: o femeie cu depresie, o femeie care pledează pentru acces egal la toalete, o femeie care încurajează alte femei să evite machiajul excesiv și o nomadă.
Lista din 2014 a continuat eforturile inițiativei din primul an.
Evenimentul din 2013 a fost reprezentat de o serie BBC care s-a derulat pe parcursul lunii octombrie. Seria a examinat rolul femeilor în secolul al XXI-lea și a culminat cu un eveniment desfășurat la BBC Broadcasting House din Londra, Regatul Unit, pe 25 octombrie 2013, care a implicat o sută de femei din întreaga lume, toate provenind din medii diferite de viață. Ziua a inclus dezbateri și discuții la radio, televiziune și online, în care participanții au fost rugați să-și spună opiniile despre problemele cu care se confruntă femeile.
Evenimentul desfășurat pe 25 octombrie 2013 a cuprins 100 de femei din toate categoriile sociale.